Ministru kabineta noteikumu projekta

„Aitu pārraudzības un snieguma pārbaudes kārtība” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku audzēšanas un ciltsdarba likuma 13. panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban aitu pārraudzības nosacījumi noteikti Ministru kabineta 2011. gada 5. jūlija noteikumos Nr.528 „Aitu pārraudzības kārtība” (turpmāk – noteikumi Nr.528).2018. gada 7. novembrī stājās spēkā jauns normatīvais akts – Dzīvnieku audzēšanas un ciltsdarba likums (Latvijas Vēstnesis, 2018, 210.nr.) (turpmāk – likums). Likuma Pārejas noteikumu 2. punktā noteikts, ka noteikumi Nr. 528 ar 2019. gada 1. martu zaudēs spēku, tāpēc nepieciešami jauni Ministru kabineta noteikumi, kuros noteikts regulējums aitu pārraudzībai, snieguma pārbaudei un to datu reģistrēšanai.Zemkopības ministrija ir sagatavojusi Ministru kabineta noteikumu projektu “Aitu pārraudzības un snieguma pārbaudes kārtība” (turpmāk – noteikumu projekts), kas aizstās noteikumus Nr.528.Likuma 13. panta pirmā daļa paredz, ka lauksaimniecības dzīvnieku snieguma pārbaude un pārraudzība ir brīvprātīgs pasākums. Ganāmpulka īpašnieks izvēlas veikt pārraudzību vai snieguma pārbaudi savā ganāmpulkā. Pārraudzības laikā ganāmpulkā tiks iegūti pārraudzības dati par aitu produktivitāti. Pārraudzību izvēlas tajos ganāmpulkos, kas ir vērsti uz produkcijas iegūšanu, ja iegūtie dati tiks izmantoti produktivitātes rādītāju uzlabošanai ganāmpulkā.Snieguma pārbaudes mērķis ir šķirnes aitu audzētāju biedrības izstrādātās audzēšanas programmas īstenošana. Snieguma pārbaude notiks aitu audzēšanas saimniecībās, kurām ir noslēgta vienošanās par attiecīgās audzēšanas programmas īstenošanu ar atzītu šķirnes aitu audzētāju biedrību. Snieguma pārbaudes laikā ganāmpulkā tiks iegūti pārraudzības dati un aitu vērtēšanas dati, ievērojot attiecīgās šķirnes audzēšanas programmu.Pārraudzības datu ieguve gan pārraudzībā, gan snieguma pārbaudē notiek identiski.Noteikumu projekta sagatavošanas mērķis ir noteikt aitu pārraudzības un snieguma pārbaudes kārtību, kā arī precizēt terminoloģiju saskaņā ar likuma prasībām.Noteikumu projekts nosaka:1) kārtību, kādā veicama aitu pārraudzība un snieguma pārbaude;2) pārraudzības un snieguma pārbaudes datu reģistrācijas kārtību;3) ka Lauksaimniecības datu centrs (turpmāk – datu centrs) pārraudzības un snieguma pārbaudes datus reģistrē ciltsdarba, snieguma pārbaudes un pārraudzības informācijas datubāzē (turpmāk – datubāze), kas ietilpst datu centra pārziņā esošajā valsts informācijas sistēmā „Lauksaimniecības datu centra informācijas sistēma”.Noteikumu projektā paredzēts, ka datu centrs ganāmpulka īpašniekam, pārraugam, vērtētājam un atzītai šķirnes aitu audzētāju biedrībai nodrošina autorizētu pieeju datubāzei pārraudzībai un snieguma pārbaudei un datu apstrādei.Datu centrs nodrošina pārraugu un vērtētāju ar kontroles lapu, kurā ir iekļauta datubāzē pieejamā informācija par ganāmpulku, novietni un dzīvniekiem.Noteikumu projektā noteikts, ka pārraudzības un snieguma pārbaudes gads sākas 1.janvārī un beidzas 31.decembrī.Noteikumu projektā ir noteikts, ka ganāmpulka īpašnieks, izvēloties veikt pārraudzību, iegūst datus par visu vienam mērķim un vienā novietnē turētu aitu produktivitāti.Noteikumu projekts paredz, ka pārraudzības un snieguma pārbaudes datu reģistrāciju nodrošina persona – pārraugs un vērtētājs, kas saņēmusi attiecīgu dokumentu atbilstoši normatīvajiem aktiem par prasībām personām, kuras nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju. Minētā prasība ir ietverta arī spēkā esošajos noteikumos Nr.528.Aitu pārraudzības datus reģistrē pārraugs, kas ir saņēmis sertifikātu vai apliecību aitu pārraudzībai. Snieguma pārbaudes datus reģistrē pārraugs, kas ir saņēmis sertifikātu aitu pārraudzībai, un vērtētājs, kas ir saņēmis sertifikātu aitu vērtēšanai.Noteikumu projektā noteikts, ka datu centrs nodrošina pārraudzības datu apstrādi, katru gadu sagatavo pārraudzības un snieguma pārbaudes datu kopsavilkumu par iepriekšējo pārraudzības un snieguma pārbaudes gadu un ievieto to savā tīmekļvietnē. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Šķirnes lauksaimniecības dzīvnieku audzētāju biedrība – biedrība „Latvijas Aitu audzētāju asociācija”. Aitu ganāmpulku īpašnieki, kas nodarbojas ar pārraudzību vai snieguma pārbaudi. Pēc datu centra datiem, patlaban valstī pārraudzība notiek 148 ganāmpulkos, un no tiem 39 ir šķirnes aitu audzēšanas saimniecības. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sanāksme ar šķirnes aitu audzētāju biedrības pārstāvjiem. Noteikumu projekta elektroniska saskaņošana ar minēto biedrību, Lauksaimnieku organizāciju sadarbības padomi un Zemnieku saeimu.Informācija par noteikumu projektu tika ievietota tīmekļa vietnē [www.zm.gov.lv](http://www.zm.gov.lv) |
| 2. | Sabiedrības līdzdalība projekta izstrādē | Tika organizēta sanāksme ar šķirnes aitu audzētāju biedrības pārstāvjiem. Par tīmekļvietnē www.zm.gov.lv ievietoto noteikumu projektu netika saņemti iebildumi vai priekšlikumi. |
| 3. | Sabiedrības līdzdalības rezultāti | Lauksaimniecības organizāciju sadarbības padome un Zemnieku saeima atbalsta noteikumu projekta tālāku virzību. Šķirnes aitu audzētāju biedrības izteiktie iebildumi un priekšlikumi ir izvērtēti un ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

 Zemkopības ministrs Kaspars Gerhards

Blūma 67027561

Lelde.Bluma@zm.gov.lv